77/144/ETY: Komission päätös tehty 22 päivänä joulukuuta 1976 standardikoodista ja -säännöistä, jotka koskevat tiettyjen hedelmälajien viljelmiä koskevien tietojen keruun tulosten siirtoa koneellisesti luettavaan muotoon, sekä tuotantoalueiden rajoista näitä tietojen keruita varten



Virallinen lehti nro L 047 , 18/02/1977 s. 0052 - 0061

Suomenk. erityispainos Alue 3 Nide 8 s. 0107

Kreikank. erityispainos: Luku 03 Nide 33 s. 0108

Ruotsink. erityispainos Alue 3 Nide 8 s. 0107

Espanjank. erityispainos: Luku 03 Nide 11 s. 0225

Portugalink. erityispainos: Luku 03 Nide 11 s. 0225



KOMISSION PÄÄTÖS tehty 22 päivänä joulukuuta 1976 standardikoodista ja -säännöistä, jotka koskevat tiettyjen hedelmälajien viljelmiä koskevien tietojen keruun tulosten siirtoa koneellisesti luettavaan muotoon, sekä tuotantoalueiden rajoista näitä tietojen keruita varten (77/144/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tilastotietojen keruusta jäsenvaltiossa tiettyjen hedelmälajien viljelmien tuotantomahdollisuuksien määrittämiseksi 20 päivänä heinäkuuta 1976 annetun neuvoston direktiivin 76/625/ETY(1) ja erityisesti sen 4 artiklan 2 ja 4 kohdan, sekä katsoo, että välineistö, joka komissiolla on käytettävissään tiettyjen hedelmälajien viljelmiä koskevien tietojen keruun tulosten erittelemiseksi, sekä sen järkiperäisen käytön tarve edellyttävät, että tarkennetaan tämän välineistön kanssa yhteensopivat koneellisesti luettavat välineet ja että määrätään standardimuoto tietojen siirtämiseksi koneellisesti luettavaan muotoon, tiettyjen tuotantoalueiden yhtenäiset ilmasto- ja viljelyolosuhteet vastaavat enemmän tai vähemmän yhdenmukaista hedelmien hehtaarisatoa; jokaisen tällaisen tuotantoalueen tietojen keruun tulosten käyttö lisää keskipitkän aikavälin tuotantoarvioiden tarkkuutta; näiden tuotantoalueiden rajat olisi vahvistettava, tässä päätöksessä määrätyt toimenpiteet ovat pysyvän maataloustilastokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Koneellisesti luettavien välineiden, joita tietojen keruun tulokset tietokoneella käsittelevien jäsenvaltioiden on käytettävä neuvoston direktiivin 76/625/ETY 2 artiklassa tarkoitettujen tietojen toimittamisessa, on oltava joko magneettinauhoja tai 80 sarakkeen reikäkortteja. 2 artikla Standardimuodon, -koodien ja -sääntöjen, jotka koskevat neuvoston direktiivin 76/625/ETY 2 artiklassa tarkoitettujen tietojen siirtoa magneettinauhalle tai 80 sarakkeen reikäkortille, sekä hallinnollisen menettelyn magneettinauhoilla olevien tiedostojen siirtämiseksi Euroopan yhteisöjen tilastotoimistoon on oltava tämän päätöksen liitteiden kuvausten mukaisia. 3 artikla Määrättävät tuotantoalueiden rajat vahvistetaan tämän päätöksen liitteiden määräysten mukaisesti. 4 artikla Tämä päätös on osoitettu kaikille jäsenvaltioille. Tehty Brysselissä 22 päivänä joulukuuta 1976. Komission puolesta Guido BRUNNER Komission jäsen (1) EYVL N:o L 218, 11.8.1976, s. 10 LIITE I Erittely niistä magneettinauhoista ja reikäkorteista, jotka on tarkoitettu jäsenvaltioiden suorittamien tiettyjen hedelmälajien viljelmiä koskevien tilastotietojen keruun tulosten toimittamiseksi Eurostatille (direktiivi 76/625/ETY) YLEISET MÄÄRÄYKSET I. Jäsenvaltioiden, jotka käsittelevät tietojen keruun tulokset tietokoneella, on toimitettava direktiivin 76/625/ETY 2 artiklassa tarkoitettujen ominaispiirteiden mukaan tallennettu tieto Eurostatille seuraavassa muodossa: 1. IBM-standardin mukaan merkityllä tai merkitsemättömällä yhdeksänraitaisella magneettinauhalla (1600 BPI tai 630 tavua/cm), tai EBCDIC-koodatuilla 80 sarakkeen reikäkorteilla. 2. Tiedot koskevat yhteenvetoja tiloista, jos tietojen keruu tehdään kokonaistutkimuksena (tai ekstrapoloituja yhteenvetoja tiloista, jos tietojen keruu perustuu satunnaisotantaan), eivätkä yksittäisiä tiloja. 3. Tiedon tietuepituuden on oltava kiinteä, ja tieto tallennetaan seuraavan FORTRAN-kaavan mukaisesti: I1, I2, I1, I3, I1, 10F7.0 (alku kohdasta 1 - katso liite III). 4. Kunkin tietueen viiden ensimmäisen kentän on sisällettävä tunnistamisen mahdollistavia tietoja (maa, tuotantoalue, laji, lajike ja tiheysluokka). Näiden viiden kentän koodit tarkennetaan erityismääräyksissä ja liitteessä II. Seuraavien kymmenen kentän, joista kukin on seitsemän numeroa, on sisällettävä tiedot aareina ilmaistusta pinta-alasta jokaisessa tietueen 10 ikäluokassa. Ikäluokat määritellään erityismääräyksissä. Tiedot on tallennettava kuhunkin kenttään oikea reuna tasattuna. 5. Reikäkorteissa kukin kortti sisältää yhden tietueen (sarakkeesta 1 alkaen); muu osa kortista jätetään tyhjäksi. 6. Magneettinauhan osalta jäsenvaltiot saavat valita jaksotuskertoimen; käytetty jaksotuskerroin on ilmoitettava Eurostatille. 7. Jäsenvaltiot tarkentavat toimitusasiakirjoissa lajien määrän ja kunkin lajin lajikkeiden määrän. 8. Tietueet on luokiteltava lajin, lajikkeen, alueen tai aluejaon ja istutustiheyden mukaan (nimien järjestys vasemmalta oikealle ilmaisee laskevan järjestyksen suurimmasta pienimpään). II. Seuraavilla sivuilla annetaan tietueen eri osille: a) käytettävät koodit, b) kutakin osaa varten vaadittava numeroiden lukumäärä, c) juokseva numerointi, jolla kuvataan tietueen osan sijaintia tietueessa. ERITYISMÄÄRÄYKSET >TAULUKON PAIKKA> Ikäluokat määritellään seuraavasti: >TAULUKON PAIKKA> LIITE II Kunkin lajin erityisten lajikkeiden koodit jäsenvaltioiden suorittamien tiettyjen hedelmälajien viljelmiä koskevien tilastotietojen keruun tulosten toimittamiseksi Eurostatille (direktiivi 76/625/ETY) 1. OMENAT >TAULUKON PAIKKA> 2. PÄÄRYNÄT >TAULUKON PAIKKA> 3. PERSIKAT >TAULUKON PAIKKA> 4. APPELSIINIT >TAULUKON PAIKKA> LIITE III >VIITTAUS FILMIIN> LIITE IV Edellä 3 artiklassa tarkoitetut tuotantoalueiden rajat BELGIA: Muodostaa yhden tuotantoalueen TANSKA: Muodostaa yhden tuotantoalueen SAKSAN LIITTOTASAVALTA 1. Nord: Schleswig-Holstein, Niedersachsen, Hamburg, Bremen, Berlin 2. Mitte: Nordrhein-Westfalen, Hessen, Rheinland-Pfalz, Saarland 3. Süd: Baden-Württemberg, Bayern RANSKA: 1. Sud-ouest: Limousin, Auvergne, Aquitaine, Midi-Pyrénées 2. Sud-est: Rhône-Alpes, Languedoc, Provence-Côte d'Azur 3. Loire: Pays de la Loire, Poitou-Charentes, Centre, Région parisienne 4. Muut Ranskan alueet IRLANTI: Muodostaa yhden tuotantoalueen ITALIA: Omenat, päärynät ja persikat 1. Val Padana, Alto Adige (persikat) a) Val Padana (omenat ja päärynät) Lombardia, Veneto, Friuli-Venezia Giulia, Emilia-Romagna b) Trentino-Alto Adige (omenat ja päärynät) 2. Piemonte, Valle d'Aosta 3. Centrale: Liguria, Toscana, Umbria, Marche, Lazio, Abruzzi 4. Meridionale: Campania, Calabria, Molise, Puglia, Basilicata, Sicilia, Sardegna Appelsiinit 1. Sicilia 2. Calabria 3. Puglia, Basilicata 4. Muut Italian alueet LUXEMBURG: Muodostaa yhden tuotantoalueen ALANKOMAAT: Muodostaa yhden tuotantoalueen YHDISTYNYT KUNINGASKUNTA: Muodostaa yhden tuotantoalueen